Nickel City Opera

**Nickel City Opera** (også kjent som **NC Opera Buffalo** og som **NCO**) er et amerikansk operaselskap som holder til i Shea’s Performing Arts Center i Buffalo i delstaten New York. Dette et av de store operahusene i USA, med 3&nbsp;019 seter. Det ligger i Buffalo Theatre District på Main St i sentrum av byen. NCO ble grunnlagt i 2004 av Valerian Ruminski og har bestilt operaer samt satt opp verdenspremierer av betydningsfulle verk. NCO samarbeider med Buffalo Philharmonic Orchestra. Matthias Manasi var musikkdirektør og sjefdirigent for NCO fra 2017 til 2021.

NCO produserer et bredt spekter av verk, fra 1700-tallets barokk og 1800-tallets bel canto til minimalismen fra det 20. århundre og samtidsoperaer fra det 20. og 21. århundre. Disse operaene blir presentert i sceneproduksjoner som varierer i stil, fra de med detaljerte tradisjonelle dekorasjoner til andre som inneholder moderne konseptuelle design.

Shea's Performing Arts Center ble designet av det velkjente Chicago-firmaet Rapp and Rapp. Interiøret ble designet av den verdenskjente designeren/kunstneren Louis Comfort Tiffany ved å bruke elementer som for det meste fortsatt er i bruk i dag.
Operahuset ble modellert etter europeiske operahus og innredet i en blanding av fransk og spansk barokk- og rokokkostil. Mange av møblene og mye av innventaret ble levert av Marshall Field’s i Chicago, blant annet enorme tsjekkoslovakiske krystallysekroner. Det opprinnelige antall på 4&nbsp;000 seter, ble på 1930-tallet redusert til 3&nbsp;019, delvis for å gi mer plass til orkesteret ved å øke størrelsen på orkestergraven. 

NCO opptrer også ved Riviera Theatre i North Tonawanda, ved Nichols Flickinger Performing Arts Center i Buffalo, ved Artpark Mainstage Theatre og Artpark Amphitheatre ved Earl W. Brydges Artpark State Park, som ligger langs Niagara Gorge i Lewiston (New York).
## Historie
NCO ble grunnlagt i 2004 og satte opp sin første opera, Rossinis *[[Barbereren i Sevilla]]*, i juni 2009 på Riviera Theatre. Året etter, i 2010, ble en produksjon av Verdis *[[Rigoletto]]* realisert. NCO har i dag et repertoar på mer enn 30 operaer og har iscenesatt operaoppsetninger som *[[Il trovatore]]*, *[[La Bohème]]*, *[[Don Pasquale]]*, *[[L'elisir d'amore]]*, *[[Rigoletto]]*, *[[Tosca]]*, *Il tabarro*, *[[Der Schauspieldirektor]]*, *[[Le nozze di Figaro]]*, *[[Il barbiere di Siviglia]]*, og *The Music Shop* av Richard Wargo.

Sangere som Adam Klein, 
Elizabeth Blancke-Biggs, Eric Fennell, Victoria Livengood, Eduardo Villa, Ray Chenez, James Wright, John Packard, Zulimar López-Hernández, Marc Freiman, Michele Capalbo, David MacAdam, og Marieterese Magisano har opptrådt i NCOs produksjoner.

I 2010 presenterte NCO Gian Carlo Menottis juleopera *Amahl and the Night Visitors* på Riviera Theatre,
gjentok det i fire år til på Riviera Theatre og i Westminster Presbyterian Church i Buffal].

I 2011, som en spesiell kulturell begivenhet, presenterte NCO en iscenesettelse av Giacomo Puccinis *Il tabarro*, regissert av Henry Akina, om bord på *USS The Sullivans (DD-537)*, en utrangert United States Navy Fletcher-klasse destroyer, en av Buffalos landemerker, som fungerer som museumsskip og er forankret ved Buffalo og Erie County Naval & Military Park. *USS The Sullivans (DD-537)* fungerte som en integrert del av iscenesettelsen.

I 2017 overtok Matthias Manasi den musikalske ledelsen av NCO og ble utnevnt til ny musikkdirektør og sjefsdirigent. 

Under covid-19-pandemien var NCO ikke i stand til å sette opp opera ved Shea's Performing Arts Center fra og med mars 2020. En produksjon av Giuseppe Verdis *[[Aida]]* planlagt fra 7. til 29. august 2021, ved Artpark i Earl W. Brydges Artpark State Park, ble avlyst på grunn av restriksjoner knyttet til covid-19-pandemien.

I juni 2023 gjentok NCO sin innledende produksjon av Rossinis *[[Il barbiere di Siviglia]]* ved Nichols Flickinger Performing Arts Center og reiste til Gowanda, New York, for å presentere den på det nylig restaurerte, historiske Hollywood Theater.

Internasjonale sceneregissører ved NCO inkluderer David Grabarkewitz, som regisserte New York City Operas Emmy Award-vinnende produksjon av Puccinis *[[Madama Butterfly]]* for Public Broadcasting System (PBS) i 2008, og Marc Verzatt, som ble tildelt prisen for Beste sceneregissør i 2006 av magasinet *Classical Singer*.

## Opera America Service Award
I mai 2017 tildelte Opera America NCO og Valerian Ruminski, kunstnerisk leder for NCO, deres årlige Service Award, som anerkjenner de som "fremmer opera i samfunnene sine og arbeider utrettelig for å sikre høyest mulig kunstnerisk kvalitet og samfunnstjeneste."

Under seremonien i Dallas uttalte Marc A. Scorca, president og administrerende direktør i Opera America: "På vegne av Opera Americas ansatte og medlemmer, vennligst motta mine gratulasjoner og takk for ditt enestående bidrag til operafeltet.”

## Verdens- og USA-premierer
I juni 2016 produserte NCO verdenspremieren av *SHOT!* komponert av Persis Vehar med libretto av Gabrielle Vehar, som handler om attentatet på president William McKinley. Forestillingen ble satt opp på Shea's Performing Arts Center, med Michael Ching som dirigent og David Grabarkewitz som sceneregissør. Rollen som president William McKinley ble sunget av Valerian Ruminski, rollen som Ida Saxton McKinley ble sunget av Marieterese Magisano, med John Packard som Leon Czolgosz, Michele Capalbo som Emma Goldman og Fred Furnari som Buffalo Police Superintendent Bull. En korgruppe på 40 sangere deltok sammen med musikere fra Buffalo Philharmonic Orchestra. Kulissene gjenskapte scener fra Pan American Exposition i 1901, med 40-fots projeksjoner av originalfilm fra 1901 og sjeldne historiske fotografier.

I juni 2021 samarbeidet Sotto Voce Vocal Collective med NCO for å presentere verdenspremieren av operaen *The Second Sight* av  Jessie Downs, fullstendig iscenesatt i Unitarian Universalist Church i Buffalo.

## Direktører
### Musikkdirektører / sjefdirigenter
Michael Ching var musikkdirektør og sjefdirigent for NCO fra 2012 til 2017. Han ble etterfulgt av Matthias Manasi som musikkdirektør og sjefdirigent for NCO fra 2017 til 2021. NCO har også hatt berømte gjestedirigenter som ikke er oppført her.

* Michael Ching (musikkdirektør 2012–2017)
* Matthias Manasi (musikkdirektør 2017–2021)

### Regissører
Sceneregissører for operaproduksjoner ved NCO inkluderer internasjonalt anerkjente regissører som David Grabarkewitz, som regisserte New York City Operas produksjon av Giacomo Puccinis *[[Madama Butterfly]]* for PBS, som vant en Emmy-pris i 2008. Sceneregissøren Marc Verzatt, som ble tildelt prisen som "Årets enestående sceneregissør" i 2006 av Classical Singer Magazine, har også regissert operaproduksjoner ved NCO.

## Spillesteder
NCOs hovedproduksjoner settes opp på hovedspillestedet, Shea's Performing Arts Center (3&nbsp;019 seter) i sentrum av byen. Andre spillesteder inkluderer Riviera Theatre (1&nbsp;140 seter), Artpark Mainstage Theatre (2&nbsp;400 seter) og Artpark Amphitheatre (4&nbsp;400 seter) ved Earl W. Brydges Artpark State Park i Lewiston [(New York) samt Nichols Flickinger Performing Arts Center (460 seter) i Buffalo.

## Referanser


## Eksterne lenker
* 
*  - Shea's Performing Arts Center
*  - Kleinhans Music Hall
*  - BPO Offisielt nettsted
*  - Riviera Theater Offisielt nettsted
*  - Artpark
*  - A history